钦定古今图书集成/明伦汇编/氏族典/第407卷 > 《廖用贤尚友录》 > 许遵
## 钦定古今图书集成/明伦汇编/氏族典/第407卷 > 《廖用贤尚友录》 > 许遵

按《北齐书许遵传》：遵，高阳人，明易善筮，高祖引为馆
客，自言禄命不富贵不横死，是以任性疏诞，多所犯
忤，高祖尝容惜之。显祖无道日甚，遵语人曰：“‘吾筮此
狂夫，何时当死’？遂布算满床，大言曰：‘不出冬初，我乃
不见’。”显祖以十月崩，遵果以九月死。